b"\n_START_ARTICLE_\nMercat de Russafa\n_START_SECTION_\nEdifici\n_START_PARAGRAPH_\n\xc3\x89s un mercat de titularitat municipal i un dels monuments m\xc3\xa9s caracter\xc3\xadstics del barri valenci\xc3\xa0 de Russafa. Va ser projectat per l'arquitecte Julio Bellot Senet amb l'arquitecte en cap dels serveis d'arquitectura del Ajuntament de Val\xc3\xa8ncia en aquell moment, Javier Goerlich Lle\xc3\xb3, segons acord de l'ajuntament de 1954 i iniciades les obres a finals de maig de 1957. Es va destinar a cobrir les creixents necessitats del barri de Russafa de Val\xc3\xa8ncia. Est\xc3\xa0 situat enfront de l'esgl\xc3\xa9sia barroca de Sant Valero i Sant Vicent M\xc3\xa0rtir. _NEWLINE_La seua estructura \xc3\xa9s de formig\xc3\xb3 armat amb bigues tamb\xc3\xa9 de formig\xc3\xb3. S\xc3\xb3n caracter\xc3\xadstiques les seues quatre fa\xc3\xa7anes amb diferents colors en cadascuna d'elles en forma de degradat o paleta de color. Els colors van ser afegits despr\xc3\xa9s de l'\xc3\xbaltima rehabilitaci\xc3\xb3 de l'edifici a mitjan d\xc3\xa8cada dels 2000. _NEWLINE_En l'actualitat posseeix 4780 m\xc2\xb2 d'espai i 160 parades. \xc3\x89s el segon mercat m\xc3\xa9s gran del Pa\xc3\xads Valenci\xc3\xa0 despr\xc3\xa9s del mercat Central de Val\xc3\xa8ncia. Est\xc3\xa0 rehabilitat i dotat de comer\xc3\xa7os i establiments dedicats a l'alimentaci\xc3\xb3 i l'hostaleria."